**Rámcová servisná zmluva**

uzatvorená podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**”)

**Článok l.**

**Zmluvné strany**

**Objednávateľ:**

Obchodné meno: **Slovenské národné divadlo**

Sídlo: Pribinova 17, 819 01 Bratislava – mestská časť Staré Mesto

Právna forma: Štátna príspevková organizácia

Štatutárny orgán: Mgr. art. Matej Drlička, ArtD., generálny riaditeľ SND

IČO: 00 164 763

IČ DPH: SK2020829954

DIČ: 2020829954

Bankové spojenie: Štátna pokladnica

IBAN: SK48 8180 0000 0070 0006 9886

BIC/SWIFT kód: SPSRSKBA

Adresa pre doručovanie

písomností: Pribinova 17, 819 01 Bratislava – mestská časť Staré Mesto

(ďalej len „**Objednávateľ**“)

a

**Poskytovateľ:** ...............................

Obchodné meno: ...............................

Právna forma: ...............................

Štatutárny orgán: ...............................

IČO: ...............................

IČ DPH: ...............................

DIČ: ...............................

Bankové spojenie: ...............................

IBAN: ...............................

BIC/SWIFT kód: ...............................

Adresa pre doručovanie

písomností: ...............................

Zapísaný v: ...............................

(ďalej len „**Poskytovateľ**“ a spolu s Objednávateľom ďalej len „**Zmluvné strany**“)

**Preambula**

Objednávateľ ako verejný obstarávateľ vyhlásil nadlimitnú verejnú súťaž s názvom: **„Servis audio systému AURUS/NEXUS“** v súlade s ust. § 66 ods.7 písm. b) zákonač. 343/2015 Z. z. o verejnom obstarávaní a o zmene a doplnení niektorých zákonov (ďalej len ,,**verejná súťaž**“). Oznámenie o vyhlásení verejnej súťaže bolo zverejnené v Úradnom vestníku Európskej únie pod ozn. ................. dňa ............... a vo Vestníku verejného obstarávania č. .................... dňa ................... Vo verejnej súťaži bol Poskytovateľ vyhodnotený ako úspešný uchádzač v súlade s oznámením o vyhlásení verejného obstarávania, súťažnými podkladmi a zákonom o verejnom obstarávaní a na základe toho Objednávateľ a Poskytovateľ uzatvárajú túto Rámcovú servisnú zmluvu s názvom: „**Servis audio systému AURUS/NEXUS**“ (ďalej len ,,**Zmluva**“), za nasledovných podmienok:

**Článok II.**

**Predmet Zmluvy**

2.1 Predmetom tejto Zmluvy je na strane jednej záväzok Poskytovateľa vykonávať servisné činnosti bližšie špecifikované v bode 2.2 tohto článku Zmluvy v rozsahu a v termínoch stanovených v objednávkach Objednávateľa zadaných podľa bodu 3.2 článok III. a podľa bodu 6.7 článok VI. tejto Zmluvy na zariadení digitálneho audio systému AURUS/NEXUS a na strane druhej záväzok Objednávateľa platiť Poskytovateľovi za vykonané servisné činnosti cenu podľa článku IV. tejto Zmluvy.

Zariadenie digitálneho audio systému AURUS/NEXUS je ,,srdcom“ elektroakustického ozvučenia vo všetkých sálach a skúšobniach a záznamových réžiách v Novej Budove SND. Skladá sa z distribučného audio systému NEXUS, ktorý zabezpečuje distribúciu z ktoréhokoľvek vstupného bodu audio signálu na ktorýkoľvek výstupný bod audio signálu, čím vytvára jednu digitálnu audio sieť. Na ovládanie distribučného audio systému NEXUS slúžia ovládacie konzoly AURUS Platinum a AURATUS. Digitálny audio systém AURUS/NEXUS je prioritne využívaný na elektroakustické ozvučenie sál Opery a Baletu, Činohry, Štúdia, skúšobní opery a zároveň slúži pri procese záznamu produkcie z týchto sál a je nosným systémom pri zabezpečovaní on-line produkcie z Novej budovy SND (ďalej len ,,**Zariadenie**“).

2.2 Poskytovateľ sa zaväzuje pre Objednávateľa vykonávať najmä (nie však výlučne) nasledujúce servisné činnosti:

Vykonávanie servisných činností minimálne v rozsahu, intervaloch a v súlade s požiadavkami odporúčanými výrobcom Zariadenia. Ide najmä o  údržbu, kontrolu, opravu, konfiguráciu a nastavenie Zariadenia podľa servisného manuálu určeného výrobcom Zariadenia a všetky práce s tým spojené. Ďalej v dodaní hardvérového a softvérového vylepšenia (upgrade) Zariadenia, v dodaní a vykonávaní inštalácie, oživenia/uvedenia do prevádzky jednotlivých komponentov/modulov, resp. originálnych náhradných dielov Zariadenia dodaných v rámci poskytovaných servisných činností podľa tohto bodu Zmluvy, asistencie Poskytovateľovi pri jeho odskúšaní zo strany Objednávateľa, v dodaní príslušnej dokumentácie, v zaškolení osôb určených Objednávateľom(ďalej len jednotlivo ,,**servisná činnosť**“ a spoločne len ,,**servisné činnosti**“). Podrobný popis servisných činností, ktoré tvoria predmet Zmluvy, je uvedený v Prílohe č.1 Zmluvy.

2.3 Prehľad komponentov/modulov Zariadenia, ktoré môžu byť dodané v zmysle bodu 2.2, článok II Zmluvy na základe objednávky Objednávateľa zadanej podľa bodu 3.2 článku III. tejto Zmluvy, spolu s ich predpokladaným množstvom sú uvedené v Prílohe č. 2 k tejto Zmluve (položky č.1 až 19), resp. budú uvedené v objednávke ak pôjde o originálne náhradné diely alebo ak pôjde o komponenty v zmysle bodu 2.4, tohto článku Zmluvy (ďalej len ,,**komponenty**“).

2.4 Poskytovateľ sa zároveň zaväzuje dodávať Objednávateľovi aj komponenty, ktoré nie sú uvedené v Prílohe č.2 tejto Zmluvy(v položkách č.1 až 19) a ktoré v čase uzatvorenia Zmluvy nebolo možné zadefinovať a ich potreba dodania môže vzniknúť v súvislosti so servisnými činnosťami Zariadenia počas platnosti a účinnosti Zmluvy, a to najmä z dôvodu ukončenia výroby predošlých potrebných komponentov Zariadenia alebo z dôvodu výroby nových komponentov týkajúcich sa Zariadenia potrebných pre jeho update alebo upgrade. V takom prípade, ak nastane potreba dodania v tomto bode uvedených komponentov, je Poskytovateľ povinný bez zbytočného odkladu zaslať Objednávateľovi cenovú ponuku obsahujúcu detailné ocenenie a popis komponentov, ktoré majú byť Objednávateľovi dodané. V prípade, ak Objednávateľ cenovú ponuku Poskytovateľa akceptuje, zodpovedná osoba Objednávateľa uvedená v bode 6.2.1 článku VI. tejto Zmluvy, vystaví písomne najneskôr do 5 pracovných dní od jej doručenia „Potvrdenie o akceptácii cenovej ponuky“ a objednávku a odošle ich Poskytovateľovi. V prípade, ak Objednávateľ v uvedenej lehote „Potvrdenie o akceptácii cenovej ponuky“ nevystaví, má sa za to, že s obsahom cenovej ponuky nesúhlasí. Objednávateľ si vyhradzuje právo cenovú ponuku neprijať. V takom prípade sa Zmluvné strany zaväzujú vzájomne rokovať o úprave obsahu cenovej ponuky, resp. návrhu iného ekvivalentného riešenia, ak je to možné.

2.5 Poskytovateľ sa zaväzuje Objednávateľovi poskytovať servisné činnosti a dodávať komponenty podľa bodov 2.2, 2.3 a 2.4 tohto článku Zmluvy na základe písomných objednávok Objednávateľa uskutočnených počas doby trvania tejto Zmluvy podľa bodu 3.1 článku III. tejto Zmluvy, v ktorých Objednávateľ presne uvedie predmet servisnej činnosti, ktorej vykonanie požaduje a druh a požadované množstvo komponentov, ktorých dodanie požaduje. Vzhľadom na to, že v Prílohe č.2 Zmluvy je uvedený iba predpokladaný počet predmetu plnenia Zmluvy (jednotlivých položiek), Objednávateľ je oprávnený požadovať tak väčšie, ako aj menšie množstvo položiek ako je uvedené v Prílohe č.2 Zmluvy, s tým, že ak Objednávateľ bude chcieť navýšiť počet položiek na úkor počtu iných položiek, t.j. odobrať nevyužité množstvo u iných položiek a navýšiť počet u vybraných položkách, je to možné len ak cena dotknutých položiek je rovnaká a neprekročí sa tým maximálna cena uvedená v bode 4.1, článok IV. Zmluvy.

2.6  Poskytovateľ sa zaväzuje, že za účelom poskytovania servisných činností v zmysle bodu 2.2 tohto článku Zmluvy si zabezpečí potrebné náradie. Poskytovateľ sa zároveň zaväzuje, že na vlastné náklady zabezpečí nakládku, odvoz, dovoz a vykládku opravených častí Zariadenia na miesto opravy. Poskytovateľ zároveň zodpovedá za balenie a uloženie dopravovaných kusov (zariadení) na transportnom prostriedku, pričom počas prepravy nesmie dôjsť k poškodeniu alebo znehodnoteniu dopravovaných komponentov Zariadenia Objednávateľa.

**Článok III.**

**Čas a miesto plnenia**

3.1 Táto Zmluva sa uzatvára na dobu určitú, a to na 48 mesiacov od nadobudnutia účinnosti tejto Zmluvy alebo do vyčerpania maximálnej ceny uvedenej v bode 4.1, článok IV. tejto Zmluvy podľa toho, ktorá z týchto skutočností nastane skôr.

3.2 Poskytovateľ sa zaväzuje vykonávať servisné činnosti podľa bodu 2.1a bodu 2.2 článku II. tejto Zmluvy a dodávať komponenty podľa bodu 2.3 a 2.4 článku II. tejto Zmluvy v rozsahu a v termínoch uvedených v jednotlivých objednávkach Objednávateľa. Objednávkou sa rozumie list doručený na adresu Poskytovateľa uvedenú v článku I. tejto Zmluvy alebo na e-mailovú adresu zodpovednej osoby Poskytovateľa uvedenej v bode 6.2.2 článku VI. Zmluvy. Osoby, ktoré sú oprávnené vystavovať v mene Objednávateľa objednávky podľa tohto bodu, sú uvedené v bode 6.2.1 článku VI. tejto Zmluvy. Bližšia špecifikácia náležitostí objednávok zadávaných Objednávateľom naplnenie predmetu Zmluvy je uvedená v bode 6.7 článku VI. tejto Zmluvy.

3.3 Miestom plnenia predmetu Zmluvy je sídlo Objednávateľa uvedené v článku I. Zmluvy alebo iné miesto určené v objednávke Objednávateľa.

**Článok IV.**

**Cena za predmet Zmluvy**

4.1 Cena za plnenie predmetu Zmluvy v zmysle článku II. Zmluvy je stanovená v zmysle zákona č. 18/1996 Z. z. o cenách v znení neskorších predpisov, vykonávacej vyhlášky MF SR k zákonu o cenách č. 87/1996 Z. z. v znení neskorších predpisov ako cena maximálna vo výške:

.................... EUR bez DPH (slovom: ....................... EUR bez DPH)

(ďalej len ,,**Cena**“), pričom Cena je podrobnejšie popísaná v Prílohe č.2 Zmluvy.

4.2 V Cene uvedenej v bode 4.1 tohto článku Zmluvy sú zahrnuté všetky ekonomicky oprávnené náklady súvisiace s predmetom plnenia Zmluvy a primeraná zisková prirážka Poskytovateľa, okrem iného aj náklady vyplývajúce zo spôsobu poskytovania servisných činností, zo starostlivosti o bezpečnosť, ochranu zdravia a protipožiarnych opatrení, náklady na dopravu, parkovné, náklady na dodanie komponentov podľa tejto Zmluvy, náklady na likvidáciu odpadu, náklady vyplývajúce z podnikateľského rizika pri realizácii servisných činností za sťažených podmienok a miestnych prekážok ako aj ostatné náklady súvisiace s predmetom Zmluvy tu neuvedené.

4.3 K Cene bude pripočítaná DPH podľa predpisov platných v čase uskutočnenia zdaniteľného plnenia. V prípade, ak Poskytovateľ nie je platiteľom DPH, Cena je cenou konečnou a v prípade, ak sa Poskytovateľ počas plnenia Zmluvy stane platiteľom DPH, táto skutočnosť nie je dôvodom na zmenu Ceny a Cena sa nezvyšuje o príslušnú sadzbu DPH.

4.4  Cena komponentov uvedených v Prílohe č.2 Zmluvy(položky č.1 až 19) môže byť zvýšená len v prípade, ak Poskytovateľ jednoznačne preukázateľne zdokladuje, že mu vstupné náklady na akýkoľvek komponent uvedený v Prílohe č. 1 tejto Zmluvy(položky č.1 až 19) vzrástli o viac ako 5% od času účinnosti tejto Zmluvy.

4.5 Cena komponentu uvedeného v Prílohe č. 1 Zmluvy (položky č.1 až 19) bude po preukázaní nárastu cien navýšená o toľko percent, o koľko Poskytovateľovi preukázateľne vzrástli náklady, a to najviac 1 krát ročne.

4.6 V prípade potreby nového navýšenia ceny za komponenty uvedené v Prílohe č.1 Zmluvy (položky č.1 až 19) sa pre účely určenia percenta zvýšenia nákladov použije nová cena z predchádzajúceho navýšenia ceny za komponenty uvedené v Prílohe č.1 Zmluvy(položky č.1 až 19). Objednávateľ sa vyjadrí v lehote do 7 pracovných dní, či s navrhovaným zvýšením ceny súhlasí. V prípade, ak Objednávateľ z poskytnutých dokumentov nenadobudne presvedčenie o opodstatnenosti navýšenia ceny za komponenty uvedené v Prílohe č.1 Zmluvy(položky č.1 až 19), vyžiada si od Poskytovateľa doplňujúce informácie k navrhovanému navýšeniu ceny za komponenty uvedené v Prílohe č.1 Zmluvy. Lehota na poskytnutie súhlasu na navýšenie ceny za komponenty uvedené v Prílohe č.1 Zmluvy (položky č.1 až 19) sa prerušuje a začína plynúť nanovo po tom, ako Poskytovateľ poskytne Objednávateľovi všetky požadované dokumenty. V prípade, ak sa Objednávateľ v stanovenej lehote nevyjadrí, má sa za to, že s navrhovaným zvýšením ceny za komponenty uvedené v Prílohe č.1 Zmluvy (položky č.1 až 19) nesúhlasí. V prípade ak Objednávateľ z poskytnutých dokumentov nezistí opodstatnenosť navýšenia ceny za komponenty uvedené v Prílohe č.1 Zmluvy (položky č.1 až 19), písomne s odôvodnením to oznámi Poskytovateľovi, pričom cena za komponenty uvedené v Prílohe č.1 Zmluvy (položky č.1 až 19) ostane nezmenená. Navýšená cena bude platná odo dňa schválenia zmeny výšky ceny Objednávateľom. Na preukázateľné zdokladovanie navýšenia vstupov predloží Poskytovateľ napr. vstupné nákladové faktúry/doklady s nákupnými cenami z času účinnosti Zmluvy a faktúry/doklady posudzovania zmeny vstupov, príp. iné relevantné doklady (napr. cenníky výrobcu pred a po zvýšení ceny komponentov), na základe ktorých bude možné stanoviť mieru navýšenia. Poskytovateľ tiež predloží navrhovanú aktualizovanú Prílohu č.2 Zmluvy s uvedením neodobraného množstva u všetkých komponentov (nie iba u komponentov, ktoré budú predmetom úpravy ceny).

4.7 Zvýšením ceny komponentov podľa Prílohy č.1 Zmluvy (položky č.1 až 19) môže dôjsť k zvýšeniu maximálnej ceny podľa bodu 4.1 tohto článku Zmluvy v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení.

**Článok V.**

**Platobné podmienky**

5.1 Podkladom pre zaplatenie ceny je faktúra vystavená Poskytovateľom a preukázateľne doručená Objednávateľovi. Fakturované môžu byť len skutočne poskytnuté servisné činnosti a dodané komponenty. Ku každej faktúre musí byť priložený Servisný protokol. Platba bude vykonaná výlučne bezhotovostne a na bankový účet Poskytovateľa uvedený v Zmluve, ktorý musí byť totožný s číslom účtu uvedeným vo faktúre.

5.2 Poskytovateľ do 10 kalendárnych dní odo dňa podpísania Servisného protokolu podľa bodu 6.4, článok VI. Zmluvy vystaví a preukázateľne doručí Objednávateľovi faktúru. Neoddeliteľnou súčasťou faktúr bude oboma Zmluvnými stranami podpísaný Servisný protokol vyhotovený podľa bodu 6.4 článku VI. tejto Zmluvy, dodací list, v prípade dodania komponentov, vyhotovený v zmysle bodu 6.9 a bodu 6.11, článok VI. tejto Zmluvy, ako aj príslušná objednávka, na základe ktorej boli poskytnuté servisné činnosti a/alebo dodané komponenty.

5.3 Všetky faktúry vystavené v zmysle tejto Zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, resp. Smernice Rady 2006/112/ES o spoločnom systéme dane z pridanej hodnoty v znení neskorších predpisov, údaje v zmysle Obchodného zákonníka, údaje v zmysle tejto Zmluvy, číslo tejto Zmluvy a číslo bankového účtu uvedené v článku I. tejto Zmluvy.

5.4 Ak akákoľvek faktúra vystavená v zmysle tejto Zmluvy nebude obsahovať náležitosti dohodnuté v tejto Zmluve, má Objednávateľ právo vrátiť faktúru Poskytovateľovi na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 5.5 tohto článku Zmluvy začne plynúť dňom preukázateľného doručenia opravenej a správne vystavenej faktúry.

5.5 Lehota splatnosti riadne vystavenej a doručenej faktúry je 30 dní odo dňa jej preukázateľného prvého doručenia Objednávateľovi, t.j. odo dňa elektronického doručenia faktúry alebo doručenia originálu faktúry do sídla Objednávateľa, podľa toho, ktorá zo skutočností nastane skôr. Faktúru doručí Poskytovateľ elektronicky e-mailom na e-mailovú adresu: [podatelna@snd.sk](mailto:podatelna@snd.sk)alebo v listinnej forme na adresu sídla Objednávateľa uvedené v článku I. tejto Zmluvy.

5.6 Faktúra je uhradená v lehote splatnosti, ak deň odpísania z účtu Objednávateľa je v lehote uvedenej v bode 5.5 tohto článku Zmluvy. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.

5.7 Poskytovateľ vyhlasuje, že ku dňu podpisu tejto Zmluvy neexistujú dôvody, na základe ktorých by Objednávateľ mal, či mohol byť ručiteľom v zmysle § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov za daňovú povinnosť Poskytovateľa vzniknutú z DPH, ktorú Poskytovateľ Objednávateľovi fakturoval k cene podľa tejto Zmluvy. Poskytovateľ vyhlasuje a zaväzuje sa, že k DPH podá riadne daňové priznanie a v prípade vzniku povinnosti zaplatiť DPH túto daň odvedie miestne príslušnému daňovému úradu do určenej lehoty splatnosti. Poskytovateľ vyhlasuje, že nemá akýkoľvekúmysel nezaplatiť DPH vzťahujúcu sa k predmetu plnenia podľa tejto Zmluvy, alebo úmysel skrátiť daň, či prípadne vylákať daňovú výhodu, a nemá úmysel dostať sa do postavenia, kedy túto daň nebude môcť zaplatiť.

**Článok VI.**

**Spôsob plnenia predmetu Zmluvy**

6.1 Poskytovateľ sa zaväzuje vykonávať servisné činnosti v rozsahu a za podmienok dohodnutých v tejto Zmluve a jej Prílohe č.1, v súlade s objednávkami vystavenými podľa bodu 3.2 článku III. Zmluvy, v súlade s príslušnými všeobecne záväznými právnymi predpismi, v súlade s pokynmi Objednávateľa, ktoré vyplývajú z jeho kontrolnej a koordinačnej činnosti.

6.2 6.2.1 Zodpovednými osobami oprávnenými vystavovať „Potvrdenie o akceptácii cenovej ponuky“, vystavovať a podpisovať objednávky v zmysle Zmluvy (v limite v zmysle platných a účinných interných predpisov Objednávateľa), rokovať o plnení Zmluvy, preberať plnenia predmetu Zmluvy, podpisovať Servisný protokol a vyjadrovať sa k navýšeniu ceny podľa bodu 4.6, článok IV. Zmluvy za Objednávateľa sú:

- titul, meno, priezvisko, tel.č:........,e-mail: .............

6.2.2 Zodpovednými osobami oprávnenými rokovať o plnení Zmluvy,  prijímať objednávky v zmysle Zmluvy, odovzdávať plnenia predmetu Zmluvy, podpisovať Servisný protokol a vykonávať úkony za účelom zvýšenia ceny podľa bodu 4.6, článok IV. Zmluvy za Poskytovateľa sú:

- titul, meno, priezvisko, tel.č:........ , e-mail: .............

6.3 Zmeny v zodpovedných osobách uvedených v bode 6.2 tohto článku Zmluvy, je každá Zmluvná strana povinná nahlásiť druhej Zmluvnej strane do 3 dní odo dňa uskutočnenia zmeny, pričom takáto zmena nie je podmienená uzatvorením písomného dodatku k tejto Zmluve.

6.4 O poskytnutí servisnej činnosti Poskytovateľ vyhotoví Servisný protokol, ktorý podpíšu zodpovedné osoby oboch Zmluvných strán uvedené v bode 6.2 tohto článku Zmluvy. Zmluvné strany sa dohodli, že Servisný protokol bude okrem základných údajov obsahovať aj konštatovanie, že dňom odovzdania a prevzatia predmetu plnenia začína plynúť na konkrétnu servisnú činnosť a/alebo komponent záručná doba a termín skončenia záručnej doby.

6.5 Poskytovateľ sa zaväzuje, že nepoužije pri realizácii predmetu Zmluvy nevhodné a zdraviu škodlivé materiály, ktoré ohrozujú hygienu, zdravie osôb a životné prostredie. Pri realizácii predmetu Zmluvy je Poskytovateľ povinný použiť iba výrobok vhodný na použitie na činnosti a na zamýšľaný účel v zmysle všeobecne záväzných právnych predpisov.

6.6 Poskytovateľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu plnenia s dôsledkom omeškania a predĺženia času plnenia.

6.7 Postup pri vystavovaní objednávok na predmet plnenia Zmluvy:

6.7.1 Objednávateľ je oprávnený kedykoľvek počas trvania tejto Zmluvy zadať Poskytovateľovi objednávku, ktorá musí obsahovať najmä:

číslo tejto Zmluvy, špecifikáciu servisných činností a/alebo komponentov, ktoré Objednávateľ požaduje od Poskytovateľa, miesto a termín poskytnutia činností/dodania komponentov, meno a podpis zodpovednej osoby Objednávateľa uvedenej v bode 6.2.1 tohto článku Zmluvy (ak objednávku je oprávnená podpísať zodpovedná osoba v zmysle bodu 6.2.1 tohto článku Zmluvy).

6.7.2 Spôsob vystavovania objednávky je uvedený v bode 3.2, článok III. Zmluvy.

6.7.3 Pred vystavením objednávky je Objednávateľ oprávnený od Poskytovateľa vyžiadať na predmet objednávky cenovú ponuku, ktorú je Poskytovateľ povinný doručiť Objednávateľovi najneskôr do 5 pracovných dní odo dňa požiadania zo stany Objednávateľa, pričom v cenovej ponuke uvedie okrem cenovej kalkulácie aj odhadovaný termín plnenia predmetu objednávky. Objednávateľ zašle Poskytovateľovi aj podklady potrebné na vypracovanie cenovej ponuky. V prípade, ak Objednávateľ cenovú ponuku vrátane termínu plnenia v plnom rozsahu akceptuje, vystaví Poskytovateľovi objednávku v zmysle cenovej ponuky, a to do 5 pracovných dní odo dňa doručenia cenovej ponuky. V prípade, ak Objednávateľ v uvedenej lehote objednávku nevystaví, má sa za to, že s obsahom cenovej ponuky nesúhlasí. Objednávateľ si vyhradzuje právo cenovú ponuku neprijať. V takom prípade sa Zmluvné strany zaväzujú vzájomne rokovať o úprave obsahu cenovej ponuky, resp. návrhu iného ekvivalentného riešenia, ak je to možné.Prijatie objednávky a akceptáciu jednotlivých bodov objednávky potvrdí zodpovedná osoba Poskytovateľa e-mailom na e-mailovú adresu zodpovednej osoby Objednávateľa, a to do 5 pracovných dní odo dňa doručenia objednávky. V prípade, ak sa Poskytovateľ v uvedenom termíne k objednávke vôbec nevyjadrí má sa za to, že Poskytovateľ objednávku v plnom rozsahu akceptuje.

6.7.4 Zmeny e-mailových adries alebo poštových adries je Zmluvná strana povinná písomne oznámiť druhej Zmluvnej strane najneskôr do troch pracovných dní pred účinnosťou takejto zmeny.

6.8 Poskytovateľ je povinný písomne vyzvať Objednávateľa na prevzatie predmetu plnenia Zmluvy dodávaného na základe konkrétnej objednávky podľa bodu 6.7 tohto článku Zmluvy najneskôr štyri pracovné dni pred dňom odovzdania predmetu plnenia Zmluvy. Objednávateľ je povinný prevziať len celý predmet plnenia Zmluvy, ktorý bol riadne a včas odovzdaný podľa tejto Zmluvy.

6.9 Poskytovateľ splní svoj záväzok dodať predmet plnenia Zmluvy na základe konkrétnej objednávky a previesť na Objednávateľa vlastnícke právo ku komponentom riadnym a včasným odovzdaním komponentov Objednávateľovi. Objednávateľ nadobudne vlastnícke právo ku  komponentom dodávaným na základe konkrétnej objednávky okamihom odovzdania komponentov Objednávateľovi v celom rozsahu stanovenom v objednávke Objednávateľa a jeho prevzatia Objednávateľom. V okamihu odovzdania komponentov Poskytovateľom prechádza na Objednávateľa nebezpečenstvo škody na komponentoch dodávaných na základe konkrétnej objednávky. Podkladom pre odovzdanie komponentov na základe objednávky Objednávateľa je Servisný protokol a dodací list, podpísaný zodpovednými osobami oboch Zmluvných strán, ktoré sú uvedené v bode 6.2 tohto článku Zmluvy, v ktorom bude uvedená záručná doba pre každý komponent.

6.10 Objednávateľ má právo, nie povinnosť, prevziať komponenty aj s vadami, pokiaľ tieto sami o sebe, ani v spojení s inými, nebránia používaniu komponentu na účel stanovený v tejto Zmluve.

6.11 Zmluvné strany sa dohodli, že dodací list bude obsahovať najmä:

- predmet a číslo tejto Zmluvy,

- súpis hnuteľných vecí na základe konkrétnej objednávky,

- súpis zistených vád,

- dohodu o spôsobe a termínoch odstránenia vád, ktoré na tento účel určí  Objednávateľ,

- konštatovanie, že dňom odovzdania a prevzatia predmetu plnenia začína plynúť záručná doba a určenie termínu skončenia záručnej doby.

6.12 Poskytovateľ je povinný pri preberacom konaní odovzdať Objednávateľovi všetky doklady súvisiace s predmetom plnenia Zmluvy.

6.13 Ak Poskytovateľ použije na plnenie tejto Zmluvy subdodávateľov, o ktorých má vedomosť v čase podpisu tejto Zmluvy, ich zoznam uvedie v Prílohe č. 3 tejto Zmluvy. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 3 tejto Zmluvy, a to bezodkladne, najneskôr do desiatich dní od kedy sa o zmene dozvedel. Pod pojmom údaje o subdodávateľovi sa rozumie údaje uvedené v Prílohe č. 3 Zmluvy, zmena právnej formy subdodávateľa, zmena základného imania subdodávateľa, začatie konkurzného konania, reštrukturalizačného konania alebo likvidácie subdodávateľa.

6.14 Poskytovateľ je oprávnený počas trvania Zmluvy zmeniť subdodávateľov uvedených v zozname subdodávateľov v Prílohe č.3 Zmluvy len s predchádzajúcim písomným súhlasom Objednávateľa. V písomnej žiadosti o udelenie súhlasu je Poskytovateľ povinný uviesť všetky údaje uvedené v zozname subdodávateľov v Prílohe č.3 Zmluvy. Objednávateľ písomne upovedomí Poskytovateľa o svojom rozhodnutí v lehote do desiatich kalendárnych dní odo dňa obdržania úplnej žiadosti o súhlas, v ktorom v prípade neudelenia súhlasu uvedie príslušné dôvody. Ak sa Objednávateľ v lehote podľa predchádzajúcej vety k žiadosti Poskytovateľa nevyjadrí, znamená to súhlas Objednávateľa so subdodávateľom.

6.15 Ak Objednávateľ zistí, že subdodávateľ nie je schopný plniť si svoje povinnosti zo Zmluvy alebo z objednávok riadne a včas, môže od Poskytovateľa okamžite vyžadovať náhradu za subdodávateľa. Poskytovateľ je povinný spôsobom podľa bodu 6.14 tohto článku Zmluvy výzve o náhradu vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu subdodávateľa podľa tohto bodu, nemá vplyv na povinnosť Poskytovateľa plniť svoje povinnosti riadne a včas.

6.16 Ak počas plnenia Zmluvy dôjde k zmene subdodávateľov, Poskytovateľ je povinný predložiť Objednávateľovi aktuálny zoznam subdodávateľov do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vynechanie subdodávateľa zo zoznamu bez náhrady). Aktuálny zoznam bude predložený v rozsahu podľa Prílohy č. 3 Zmluvy. Na požiadanie Objednávateľa je Poskytovateľ povinný Objednávateľovi preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia žiadosti.

6.17 Ak Poskytovateľ použije na plnenie tejto Zmluvy subdodávateľov, v takomto prípade Poskytovateľ zodpovedá rovnako, akoby Zmluvu plnil sám. Poskytovateľ zodpovedá za odbornú starostlivosť pri výbere subdodávateľa, ako aj za plnenia vykonané a zabezpečené na základe zmluvy o subdodávke.

6.18 Pre zamedzenie pochybností, v prípade aktualizácie Prílohy č. 3, t. j. zmena údajov o subdodávateľoch, resp. zmena a/alebo doplnenie subdodávateľa, nie je potrebné vyhotoviť dodatok k tejto Zmluve.

**Článok VII.**

**Okolnosti vylučujúce zodpovednosť**

7.1 Zodpovednosť Zmluvných strán za čiastočné alebo úplné neplnenie Zmluvných povinností je vylúčená, ak sa tak stalo v dôsledku okolností vylučujúcich zodpovednosť podľa § 374 a nasl. Obchodného zákonníka.

7.2 Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.

7.3 Podmienkou vylúčenia zo zodpovednosti je, že dotknutá Zmluvná strana bez zbytočného odkladu upozorní druhú Zmluvnú stranu na začiatok a podstatu vyskytnutia sa okolnosti vylučujúcej zodpovednosť. Zmluvná strana, ktorá sa odvoláva na okolnosť vylučujúcu zodpovednosť, využije všetko svoje úsilie na nápravu situácie a na odstránenie príčiny svojej neschopnosti plniť Zmluvu v čo najväčšom rozsahu a v primeranom čase. Dodacie lehoty a všetky ostatné lehoty sa po dobu trvania okolnosti vylučujúcej zodpovednosť predlžujú o dobu jej pôsobenia. Zmluvná strana, ktorá sa odvoláva na okolnosť vylučujúcu zodpovednosť, bez zbytočného odkladu oznámi druhej strane jej zánik.

7.4 Ak je trvanie vyššej moci dlhšie ako 3 mesiace, Zmluvné strany dohodnú nový termín plnenia alebo iným spôsobom vysporiadajú vzájomné oprávnené nároky.

**Článok VIII.**

**Sankcie**

8.1 V prípade omeškania Poskytovateľa s poskytovaním servisných činností v termínoch uvedených v objednávkach alebo v tejto Zmluve z dôvodu, ktorý nevznikol na strane Objednávateľa a nejedná sa ani o dôvody uvedené v článku VII. tejto Zmluvy, má Objednávateľ právo na zaplatenie zmluvnej pokuty vo výške 0,05 % z ceny servisnej činnosti v zmysle objednávky, s ktorej dodaním je Poskytovateľ v omeškaní.

8.2 V prípade omeškania s dodaním komponentov zo strany Poskytovateľa má Objednávateľ právo na zaplatenie zmluvnej pokuty vo výške 0,05% z ceny komponentu alebo jeho časti, s ktorej dodaním je Poskytovateľ v omeškaní, a to za každý aj začatý deň omeškania.

8.3 V prípade omeškania Objednávateľa s úhradou faktúry má Poskytovateľ právo na zaplatenie úroku z omeškania vo výške 0,05 % z dlžnej čiastky za každý aj začatý deň omeškania.

8.4 V prípade, že Poskytovateľ neodstráni písomne reklamovanú vadu, ktorá sa prejavila v záručnej dobe do 30 dní odo dňa doručenia písomnej reklamácie alebo vo vzájomne dohodnutej primeranej dlhšej dobe, má Objednávateľ právo, počnúc dňom nasledujúcim po uplynutí doby na odstránenie vád, na zaplatenie zmluvnej pokuty vo výške 100,- Eur (slovom: sto Eur) za každý aj začatý deň omeškania a za každú jednotlivú vadu osobitne.

8.5 V prípade porušenia povinnosti zachovávať mlčanlivosť o dôverných informáciách v zmysle bodu 11.10 článku XI. tejto Zmluvy, je Poskytovateľ povinný uhradiť druhej Zmluvnej strane zmluvnú pokutu vo výške 500,- Eur (slovom: päťsto Eur) za každé porušenie.

8.6 V prípade porušenia povinnosti Poskytovateľa podľa bodov 6.13,6.14 a 6.16 článku VI. Zmluvy, má Objednávateľ právo na zaplatenie zmluvnej pokuty vo výške 0,05 % z Ceny v zmysle bodu 4.1., článok IV. tejto Zmluvy za každé porušenie.

**Článok IX.**

**Zodpovednosť za vady komponentov, záruka a záručná doba komponentov**

9.1 Dodané komponenty majú vady, ak nezodpovedajú podmienkam stanoveným touto Zmluvou, neboli dodané v požadovanom rozsahu stanovenom objednávkou Objednávateľa, nemajú požadovanú kvalitu a vlastnosti definované v tejto Zmluve, vlastnosti deklarované výrobcom, alebo obvyklé vlastnosti alebo nezodpovedajú účelu, na ktorý boli komponenty dodané podľa tejto Zmluvy, resp. na obvyklý účel, na ktorý sa používajú, a teda komponenty nemožno použiť na účely stanovené touto Zmluvou alebo na obvyklé účely, na ktoré sa používajú.

9.2 Poskytovateľ vyhlasuje, že pokiaľ by mali dodávané komponenty akékoľvek vady, je povinný Objednávateľa na vady vopred upozorniť.

9.3 Poskytovateľ zodpovedá za vady, ktoré majú komponenty v okamihu, keď prechádza nebezpečenstvo škody na komponentoch na Objednávateľa (podpísaním dodacieho listu~~.~~

9.4 Poskytovateľ sa zaručuje počas záručnej doby za kvalitu a funkčnosť dodaných komponentov. Pre záručnú dobu na komponenty platia príslušné ustanovenia Obchodného zákonníka. Záručná doba je medzi Zmluvnými stranami dohodnutá v dĺžke 24 mesiacov a začína plynúť okamihom prechodu nebezpečenstva škody na komponenty na Objednávateľa (podpísaním dodacieho listu), pokiaľ nie je v Zmluve alebo v záručnom liste uvedené inak.

9.5 Počas záručnej doby zodpovedá Poskytovateľ za to, že dodané komponenty sú bez akýchkoľvek vád, majú potrebnú kvalitu a zodpovedajú podmienkam Zmluvy a príslušným platným právnym predpisom.

9.6 Poskytovateľ nezodpovedá za vady vzniknuté v dôsledku neodborného zásahu alebo neodborného užívania zo strany Objednávateľa alebo tretích osôb.

9.7 Záručná doba sa vo vzťahu k jednotlivým dodaným komponentom podľa tejto Zmluvy predlžuje o počet kalendárnych dní, počas ktorých nemohol Objednávateľ tieto veci riadne užívať, po dobu dlhšiu než 24 hodín, ak táto nemožnosť užívania bola spôsobená vadou v záručnej dobe, riadne oznámenou Objednávateľom Poskytovateľovi.

9.8 V prípade riadne oznámenej vady komponentov Poskytovateľovi v záručnej dobe má Objednávateľ právo požadovať bezplatné odstránenie vady a Poskytovateľ má povinnosť vadu bezplatne odstrániť. Reklamované vady sa Poskytovateľ zaväzuje odstrániť v termíne do 30 dní odo dňa doručenia písomnej reklamácie Objednávateľa Poskytovateľovi. V prípade, ak si povaha a rozsah vady vyžaduje dlhšiu lehotu na odstránenie vady, Zmluvné strany sa dohodnú na primeranej lehote pre odstránenie vady. Ak sa Zmluvné strany nedohodnú na dlhšej lehote, platí 30 dňová lehota pre odstránenie vady.

9.9 Reklamácia Objednávateľa musí byť podaná výlučne písomne a v záručnej dobe, inak je neplatná.

9.10 V prípade sporu o zodpovednosť za vadu je Poskytovateľ povinný reklamovanú vadu odstrániť v primeranej lehote určenej Objednávateľom. Úhradu nákladov spojených s odstránením vady bude znášať Zmluvná strana, ktorá bude neúspešná v spore.

9.11 Zmluvné strany sa dohodli, že Poskytovateľ odstraňuje vady na komponentoch na mieste určenom v bode 3.3 článku III. tejto Zmluvy na vlastné náklady, ak sa Zmluvné strany nedohodnú inak.

9.12   Ak Poskytovateľ neodstráni vady v lehotách určených v tejto Zmluve, je Objednávateľ oprávnený po písomnej výzve adresovanej Poskytovateľovi vykonať odstránenie vád samostatne alebo ich vykonaním poveriť tretiu osobu, pričom Poskytovateľ je povinný uhradiť Objednávateľovi všetky náklady s tým súvisiace na základe osobitnej faktúry vystavenej Objednávateľom, ktorej lehota splatnosti je 30 dní odo dňa jej preukázateľného doručenia Poskytovateľovi. Ustanovenie tohto bodu tohto článku Zmluvy nemá vplyv na zodpovednosť Poskytovateľa za ďalšie vady, resp. na Poskytovateľom poskytnutú záruku.

9.13 Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby Poskytovateľovi, sa považuje za včas uplatnenú.

**Článok X.**

**Povinnosti Objednávateľa**

10.1 Objednávateľ sa zaväzuje uhrádzať faktúry za servisné činnosti a komponenty v zmysle Zmluvy v plnej výške a dohodnutom termíne.

10.2 Objednávateľ sa zaväzuje poskytnúť Poskytovateľovi súčinnosť potrebnú pre plnenie Zmluvy, ktorá spočíva najmä v povinnosti Objednávateľa zabezpečiť prístup do potrebných priestorov a k Zariadeniu tak, aby Poskytovateľ mohol plniť predmet Zmluvy, ako aj v poskytnutí technických informácií a dokumentov, ktoré Objednávateľ má k dispozícii a týkajú sa plnenia predmetu Zmluvy a ktoré Poskytovateľ požaduje.

**Článok XI.**

**Povinnosti Poskytovateľa**

11.1 Poskytovateľ sa zaväzuje pri vykonávaní predmetu Zmluvy postupovať samostatne, na vlastné náklady a na svoju zodpovednosť.

11.2   Poskytovateľ bude pri plnení predmetu Zmluvy postupovať s odbornou starostlivosťou a vykonávať povinnosti podľa Zmluvy riadne a včas. Poskytovateľ sa zaväzuje dodržiavať všeobecne záväzné právne predpisy, technické normy a podmienky Zmluvy. Poskytovateľ zodpovedá za to, že predmet Zmluvy je bez akýchkoľvek nedostatkov, je vykonaný kvalitne a odborne, pričom servisné činnosti vykonané podľa tejto Zmluvy zodpovedajú podmienkam Zmluvy a všeobecne záväzným platným právnym predpisom.

11.3 Poskytovateľ je povinný pri plnení predmetu Zmluvy dodržiavať ustanovenia všeobecne záväzných právnych predpisov o ochrane osobných údajov.

11.4 Poskytovateľ je v zmysle tejto Zmluvy povinný zabezpečovať servisné činnosti tak, aby umožňovali priebežnú prevádzku objektov v mieste poskytovania servisných činností alebo v miestach súvisiacich s ním. Poskytovateľ výkon svojej činnosti pri plnení predmetu Zmluvy prispôsobí prevádzkovým potrebám Objednávateľa.

11.5 Poskytovateľ je povinný pri plnení tejto Zmluvy dodržiavať interné predpisy Objednávateľa týkajúce sa BOZP a OPP, s ktorými bol preukázateľne oboznámený, ako aj interné predpisy súvisiace s BOZP a OPP, ktoré budú Objednávateľom prijaté v priebehu doby plnenia tejto Zmluvy a budú mať vplyv na činnosti Poskytovateľa súvisiace s poskytovaním servisných činností.

11.6 V prípade, ak sa Poskytovateľ zapisuje do registra partnerov verejného sektora (ďalej len „**register**“) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“), zaväzuje sa, že bude v registri zapísaný aspoň počas doby trvania tohto zmluvného vzťahu. Poskytovateľ sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Poskytovateľa do registra v zmysle zákona o registri partnerov verejného sektora vyžaduje a zároveň sa zaväzuje dodržiavať všetky povinnosti, ktoré mu zo zákona o registri partnerov verejného sektora vyplývajú.

11.7 Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona o registri partnerov verejného sektora.

11.8 Poskytovateľ je povinný oznámiť Objednávateľovi všetky zmeny, ktoré budú v registri podľa bodu 11.6 tohto článku Zmluvy vo vzťahu k nemu vykonané, a to do 5 dní, odkedy k zmene došlo.

11.9 Ak si Poskytovateľ neplní povinnosti uvedené v bode 11.6 a v bode 11.7 tohto článku Zmluvy alebo ak nastanú okolnosti uvedené v ust. § 15 zákona o registri partnerov verejného sektora, Objednávateľ je oprávnený neplniť, čo mu ukladá táto Zmluva, pričom nie je v omeškaní, a toto neplnenie sa nepovažuje za porušenie Zmluvy. Poskytovateľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie.

11.10 Poskytovateľ je povinný chrániť a zachovávať mlčanlivosť o všetkých skutočnostiach, o ktorých sa dozvedel pri uzatváraní alebo pri plnení tejto Zmluvy, ako aj o všetkých dokladoch a dokumentoch poskytnutých Poskytovateľovi Objednávateľom v súvislosti s plnením tejto Zmluvy, ktoré boli v príslušnej objednávke alebo pri uzatváraní alebo pri plnení tejto Zmluvy označené zo strany Objednávateľa ako dôverné (ďalej len „**dôverné informácie**“), a to aj po ukončení tejto Zmluvy. Zmluvné strany sa dohodli, že za dôverné informácie sa nepovažujú informácie, ktoré sa na základe všeobecne záväzných právnych predpisov zverejňujú.

11.11 Za porušenie povinnosti zachovávať mlčanlivosť o dôverných informáciách sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy alebo pokiaľ tak ustanovujú príslušné právne predpisy, ako ani ich poskytnutie členom orgánov Zmluvných strán, zamestnancom Zmluvných strán, audítorom alebo právnym a iným poradcom Zmluvných strán, ktorí sú viazaní ohľadne im sprístupnených informácií povinnosťou mlčanlivosti na základe zákona.

**Článok XII.**

**Náhrada škody**

12.1 Zmluvná strana, ktorá poruší svoju povinnosť vyplývajúcu zo Zmluvy, je povinná nahradiť škodu tým spôsobenú druhej Zmluvnej strane. Náhrada škody sa riadi príslušnými ustanoveniami Obchodného zákonníka. Zmluvná strana nie je povinná nahradiť škodu ak preukáže, že porušenie povinnosti bolo spôsobené okolnosťami vylučujúcimi zodpovednosť. Zmluvná pokuta nemá vplyv na nárok na náhradu škody. Oprávnená Zmluvná strana má právo domáhať sa náhrady škody v celom rozsahu aj v prípade, ak bola škoda spôsobená porušením povinnosti, na ktorú sa vzťahuje zmluvná pokuta.

12.2 Ak Poskytovateľ neodstráni prípadné škody v lehote určenej Objednávateľom, je Objednávateľ oprávnený tieto škody odstrániť sám, pričom Poskytovateľ je povinný uhradiť Objednávateľovi všetky náklady s tým súvisiace na základe osobitnej faktúry vystavenej Objednávateľom, ktorej lehota splatnosti je 14 dní odo dňa jej doručenia Poskytovateľovi.

12.3 V prípade, ak sa preukáže, že Poskytovateľ porušil povinnosť uvedenú v bodoch 11.6 a 11.7 článku XI. tejto Zmluvy v zmysle zákona o registri partnerov verejného sektora a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Poskytovateľ nahradiť Objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.

**Článok XIII.**

**Porušenie zmluvných povinností, odstúpenie od Zmluvy a výpoveď**

13.1 Porušením povinností dohodnutých Zmluvnými stranami v Zmluve jednou zo Zmluvných strán vzniká druhej Zmluvnej strane právo odstúpiť od Zmluvy.

13.2 Odstúpenie je možné aj od čiastočne splnenej Zmluvy.

Zmluvná strana je oprávnená odstúpiť od tejto Zmluvy alebo objednávok, vystavených na základe tejto Zmluvy, v prípade podstatného porušenia zmluvných povinností druhou Zmluvnou stranou, ak to písomne oznámi druhej Zmluvnej strane bez zbytočného odkladu po tom, čo sa o tomto porušení dozvedela. Za podstatné porušenie Zmluvy sa považuje:

1. ak je voči Poskytovateľovi vyhlásené konkurzné konanie alebo vstúpil do likvidácie,
2. ak Poskytovateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním,
3. ak Poskytovateľ opakovane (minimálne 2 krát) aj napriek predchádzajúcemu písomnému upozorneniu Objednávateľa nedodrží termín stanovený v Zmluve a objednávke,
4. ak si Poskytovateľ opakovane (minimálne 2 krát) aj napriek predchádzajúcemu písomnému upozorneniu Objednávateľa nesplní svoje povinnosti vyplývajúce zo Zmluvy a objednávky,
5. ak nastanú okolnosti uvedené v ust. § 15 zákona o registri partnerov verejného sektora alebo ak Poskytovateľ poruší povinnosti uvedené v bodoch 11.6 a 11.7 článku XI. tejto Zmluvy,
6. ak je Objednávateľ v omeškaní s úhradou oprávnene a správne vystavenej faktúry Poskytovateľa po dobu viac ako 30 kalendárnych dní po lehote splatnosti faktúry,
7. ak Poskytovateľ neodstráni vady predmetu plnenia alebo jeho časti riadne a včas v súlade s touto Zmluvou,
8. ak Poskytovateľ stratil status autorizovaného distribútora, resp. nemá platnú a účinnú zmluvu o obchodnom zastúpení s výrobcom Zariadenia, ktorá ho oprávňuje plniť predmet tejto Zmluvy.

13.3 Zmluvné strany sa dohodli, že v iných prípadoch ako sú uvedené v bode 13.2 tohto článku Zmluvy pôjde o nepodstatné porušenie zmluvných povinností a vzťahujú sa na neho primerane ustanovenia § 346 Obchodného zákonníka.

13.4 Oznámenie o odstúpení od Zmluvy musí byť podpísané štatutárnym orgánom odstupujúcej Zmluvnej strany a nadobúda účinnosť dňom jeho doručenia do sídla druhej Zmluvnej strany.

13.5 Ak oprávnená Zmluvná strana nevyužije právo odstúpiť od Zmluvy, vzniká porušujúcej Zmluvnej strane povinnosť pristúpiť na primeranú zmenu Zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku.

13.6 Oprávnená Zmluvná strana môže dočasne prerušiť plnenie svojich záväzkov až do doby, pokým porušujúca Zmluvná strana je v omeškaní a pokiaľ omeškané záväzky nesplní a nedohodne zmenu Zmluvy z dôvodu dočasného prerušenia.

13.7 V prípade odstúpenia od Zmluvy, zmeny Zmluvy, alebo dočasného prerušenia plnenia z dôvodu porušenia Zmluvy, zaplatí Zmluvná strana porušiteľa druhej Zmluvnej strane všetky preukázané náklady a škody, ktoré jej z tohto dôvodu vzniknú.

13.8 Dôsledky porušenia záväzkov z tejto Zmluvy môžu Zmluvné strany riešiť aj iným spôsobom, ak sa tak dohodnú.

13.9 Každá zo Zmluvných strán môže ukončiť Zmluvu aj výpoveďou bez uvedenia dôvodu. Výpovedná lehota je 3 mesiace a začína plynúť prvým dňom mesiaca, ktorý nasleduje po mesiaci, v ktorom bola výpoveď doručená druhej Zmluvnej strane.

13.10 Zmluvné strany sa dohodli, že v prípade ukončenia Zmluvy, plnenia, ktoré si Zmluvné strany poskytli pred ukončením Zmluvy si ponechajú a nie sú povinné ich druhej Zmluvnej strane vrátiť, pokiaľ boli tieto plnenia do ukončenia Zmluvy vysporiadané.

**Článok XIV.**

**Doručovanie**

14.1 Všetky listiny, dokumenty a oznámenia (ďalej len „**oznámenia**“) budú medzi Zmluvnými stranami zabezpečované poštou, osobne alebo e-mailom, pokiaľ v tejto Zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu sídla podľa článku I. tejto Zmluvy vrátila späť odosielateľovi.

14.2 Zmluvné strany sa zároveň zaväzujú písomne oznamovať si navzájom akékoľvek zmeny údajov, ktoré sa ich týkajú, najmä všetky zmeny týkajúce sa tejto Zmluvy, zmenu, či zánik ich právnej subjektivity, adresu ich sídla, bankového spojenia. Ak niektorá Zmluvná strana nesplní túto povinnosť, bude zodpovedať za akúkoľvek takto spôsobenú škodu. Zmluvné strany sa dohodli, že v prípade zmeny adresy sídla a bankového spojenia Zmluvných strán nie je potrebné uzatvoriť dodatok k Zmluve.

**Článok XV.**

**Záverečné ustanovenia**

15.1 Práva a povinnosti Zmluvných strán, ktoré nie sú upravené touto Zmluvou, sa riadia príslušnými právnymi predpismi SR, najmä ustanoveniami Obchodného zákonníka.

15.2 Všetky spory, ktoré vzniknú z plnenia tejto Zmluvy, budú Zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie vecne a miestne príslušnému súdu, v zmysle príslušných ustanovení zákona č. 160/2015 Z. z. Civilný sporový poriadok v znení neskorších predpisov.

15.3 V prípade, že bude niektoré z jednotlivých ustanovení Zmluvy považované za neplatné, nevymáhateľné, alebo neúčinné, nebude mať táto skutočnosť vplyv na platnosť, vymáhateľnosť alebo účinnosť zostávajúcich ustanovení. Namiesto neplatného, nevymáhateľného alebo neúčinného ustanovenia bude platiť také ustanovenie, ktoré čo najviac zodpovedá zmyslu a účelu neplatného, nevymáhateľného alebo neúčinného ustanovenia. Zároveň sa Zmluvné strany zaväzujú v čo najkratšom čase nahradiť dotknuté ustanovenia novými ustanoveniami, ktoré zodpovedajú účelu uzavretej Zmluvy. V prípade, že počas platnosti a účinnosti Zmluvy bude niektorý, v Zmluve uvedený, právny predpis zrušený, Zmluvné strany sú povinné postupovať podľa platného a účinného právneho predpisu, ktorý nahradil zrušený právny predpis.

15.4 Akékoľvek zmeny tejto Zmluvy sa môžu urobiť len formou písomných a očíslovaných dodatkov k nej, podpísaných oboma Zmluvnými stranami, pokiaľ v Zmluve nie je uvedené, že na zmenu Zmluvy nie je potrebné uzatvoriť dodatok k Zmluve.

15.5 Táto Zmluva je vyhotovená v štyroch rovnopisoch, pričom každá zo Zmluvných strán obdrží po dve vyhotovenia.

15.6 Zmluvné strany zhodne vyhlasujú, že obsahu Zmluvy porozumeli, so všetkými jej ustanoveniami súhlasia, Zmluvu uzatvárajú na základe slobodnej a vážnej vôle, prejavy vôle sú zrozumiteľné, dostatočne na znak čoho túto Zmluvu podpisujú.

15.7 Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov.

15.8 Nakoľko Objednávateľ je povinnou osobou v zmysle zákona č. 211/2000 Z. z. o slobodnom prístupe k informáciám v znení neskorších predpisov, Zmluvné strany súhlasia s tým, že Zmluva a daňové doklady súvisiace so Zmluvou budú zverejnené takým spôsobom, ktorý pre povinne zverejňované zmluvy ukladá zákon o slobodnom prístupe k informáciám vo svojom ustanovení§ 5a a § 5b. Za tým účelom Poskytovateľ udeľuje súhlas Objednávateľovi na vykonanie potrebných úkonov týkajúcich sa zverejnenia uvedených dokumentov.

15.9 Neoddeliteľnou súčasťou Zmluvy sú nasledovné prílohy:

Príloha č.1: Opis predmetu zákazky

Príloha č.2: Štruktúrovaný rozpočet ceny

Príloha č.3: Zoznam subdodávateľov

V Bratislave, dňa.................... V ...................., dňa ...................

**Objednávateľ: Poskytovateľ:**

Slovenské národné divadlo .....................................

.............................................. ........................................

Príloha č.1: Opis predmetu zákazky

Príloha č.2: Štruktúrovaný rozpočet ceny

Príloha č.3: Zoznam subdodávateľov

**Zoznam subdodávateľov**

**Poskytovateľ:** ...........................

**Sídlo:** ...........................

**IČO:** ...........................

Poskytovateľ v rámci plnenia Zmluvy plánuje využiť nasledujúcich subdodávateľov:

|  |  |  |  |
| --- | --- | --- | --- |
| **Obchodné meno** | **Sídlo/miesto podnikania** | **IČO** | **Osoba oprávnená konať za subdodávateľa**  **(Meno a priezvisko, adresa pobytu, dátum narodenia)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

V.................. dňa ..................

.....................................................

Podpis osoby oprávnenej konať

za Poskytovateľa